ועדת הכספים, כנסת 18, פרוטוקול מספר 1216, 2012-11-27 13:30

משה גפני: אני ממשיך את סדר היום: אישור העמדת הלוואה לחברת התעשייה הצבאית לישראל בע"מ, בהתאם לסעיף 10 לחוק החברות הממשלתיות.

משה גפני: כזכור, אני בפעם הקודמת פיצלתי את בקשת ההלוואה כדי לשלם את הכסף של העובדים.

משה גפני: עכשיו זה כסף נוסף שהוא קשור לספקים.

משה גפני: אמרו לי שבלי זה החברה לא תוכל להמשיך להתקיים.

משה גפני: דיברתי עם מנכ"ל משרד ראש הממשלה, מר הראל לוקר, והוא אמר לי שהוא נכנס לעניין.

משה גפני: הוא לא יכול לדבר על ההיסטוריה – מה קרה, למה חזרו בהם, למה זה השתנה.

משה גפני: והוא נכנס לעניין, והוא עושה כל מאמץ כדי לגמור את הנושא הזה של תע"ש.

משה גפני: מי מגיש את בקשת ההלוואה, בבקשה?

ואדים גודון: משרד האוצר.

ואדים גודון: משרד האוצר מבקש בהמשך - - -

משה גפני: תגיד שם.

ואדים גודון: ואדים גודון, אגף התקציבים במשרד האוצר.

משה גפני: כן, בבקשה.

ואדים גודון: בהמשך לבקשתה של ועדת הכספים מהדיון הקודם, הבקשה פוצלה מ-135 - - - ל-61.

ואדים גודון: עכשיו, מדובר על בקשה תקציבית להעברת 61 מיליון שקל לצורך מתן הלוואה לתע"ש.

ואדים גודון: סכום זה מוקצה על חשבון 700 מיליון שקל, אשר אמורים להיות מתוקצבים בתקציב משרד הביטחון, לאחר הגעה להסכם כאמור בסעיף 6(ד)(1) של החלטת ממשלה בנושא.

משה גפני: יש מישהו שרוצה לדבר על העניין?

משה גפני: חבר הכנסת שי חרמש, בוא רגע.

משה גפני: מה אתה אומר, לאשר את זה או לא לאשר?

משה גפני: תגיד.

שי חרמש: אם - - - כבר ככה לפרוטוקול - - -

משה גפני: תשב כבר.

שי חרמש: בתור קצרנית.

משה גפני: אתה נראה לי גם כמו רשות המיסים.

משה גפני: בבקשה.

שי חרמש: יושב-הראש גפני, מה שהולך פה זה שמבזים אותנו, - -

משה גפני: נכון.

שי חרמש: - - קודם-כל את ועדת הכספים.

שי חרמש: הגענו פה להסדר שהיה יכול לגמור את כל העניין.

שי חרמש: משרד הביטחון משטה בנו, מבזה אותנו.

שי חרמש: שאלו אותי כרגע עיתונאים: אם השר ברק הולך, זה משתנה?

שי חרמש: אמרתי: קודם-כל, השר ברק עוד לא הולך עד אפריל.

שי חרמש: שנית, זה לא משתנה כי זו מדיניות built in של ההנהגה המקצועית במשרד הביטחון – הם לא רוצים הפרטה, הם רוצים לפרק את תע"ש.

שכיב מוראד שנאן: עד כדי כך מפחיד?

שי חרמש: עכשיו, אתה נמצא בין אוי לי מיוצרי ואוי לי מיצרי.

שי חרמש: לא תיתן כרגע את הכסף, תע"ש עוצר.

משה גפני: כן.

שי חרמש: כן תיתן את הכסף, אתה משחק את המשחק שלהם שבחודש הבא יהיו עוד 70 מיליון, ובחודש הבא יהיו עוד 70 מיליון.

שי חרמש: אם לא תשתנה המדיניות או שמישהו ייתן הוראה ממשרד ראש הממשלה למשרד הביטחון, שההפרטה היא המדיניות של ממשלת ישראל, לא יקרה דבר והדימום הזה יימשך.

שי חרמש: כל יום - - - עולה מיליון שקל רק בעובדים - - -

משה גפני: אני מצטרף לדברים שלך.

משה גפני: מה אתה מציע לי לעשות?

משה גפני: להביא להצבעה?

משה גפני: מה לעשות?

משה גפני: תגיד.

עתניאל שנלר: אני רוצה להציע.

משה גפני: בבקשה.

עתניאל שנלר: אני חושב שפתח הדברים שלך, חבר הכנסת שי חרמש, זה בדיוק העניין: אוי לי ואוי לי.

עתניאל שנלר: זה לא אוי לי ואוי לי.

עתניאל שנלר: יש כאן עכשיו שאלה מאוד ברורה.

עתניאל שנלר: לא ישנו דברים דרמטיים בתקופה הנראית לעין, על אף שהכול הולך לכיוון – אני מקווה – ראוי וטוב כמו הוועדה שטרחתם עליה להפרטה כמו שצריך.

עתניאל שנלר: אבל היעדר הצבעה היום והעמדת הלוואה לתע"ש, לא יהיה על מה לדבר מחר.

עתניאל שנלר: עכשיו, אם אנחנו מסתכלים באמת-באמת על היום שאחרי – גם אם לא נוח, גם אם ביזו אותנו וכולי, מסתכלים באמת על הצורך הלאומי של העניין, נסתום את האף, נבלע את הרוק, נאשר כאן ועכשיו, בלי לדבר, להרים ידיים, להצביע ולדעת שזה מחיר של הסיטואציה שנקלענו אליה.

עתניאל שנלר: אין שום אופציה אחרת.

משה גפני: אוקיי.

משה גפני: חבר הכנסת שכיב שנאן, מה אתה אומר?

שכיב מוראד שנאן: אני מצטרף לדעתו של חבר הכנסת עתניאל שנלר.

משה גפני: חבר הכנסת וקנין.

יצחק וקנין: ודאי.

משה גפני: חבר הכנסת שי חרמש.

שי חרמש: אני רק אומר – מישהו מהממשלה הזאת, צריכה לצאת מפה קריאה לראש הממשלה: פה מבזבזים 250 מיליון שקל לשנה.

משה גפני: טוב.

שי חרמש: הקריאה הזאת צריכה לבוא מפה.

שי חרמש: ראש הממשלה צריך לקחת אחריות.

שי חרמש: לנו אין ברירה - - - לאשר.

שכיב מוראד שנאן: להתפטר?

שי חרמש: מה?

שכיב מוראד שנאן: שיתפטר?

שי חרמש: למה הוא יתפטר?

שי חרמש: - - -

שכיב מוראד שנאן: אז מה זה לקחת אחריות?

שי חרמש: חבר הכנסת שנאן, לקחת אחריות זה לתת מכה על השולחן ולהגיד: - - -.

שי חרמש: זה הכול.

קריאה: מה שאמר מר לוקר, - - - ועדה.

משה גפני: חבר הכנסת חרמש, אני מבקש להוציא מכתב, שאני אחתום עליו, לראש הממשלה ולמנכ"ל משרד ראש הממשלה.

משה גפני: לגולל שם את כל הסיפור של תע"ש, כל מה שאנחנו עשינו במשך – אני חושב – כבר שנה וחצי, שאנחנו - -

קריאה: מעורבים.

משה גפני: - - מעורבים בעניין, עם ההתגלגלות של כל הנושא.

משה גפני: ואנחנו דורשים בכל תוקף את ההתערבות של ראש הממשלה ושל מנכ"ל משרד ראש הממשלה כדי לסיים את העניין הזה, ולא שיביאו לנו לאישורים כל הזמן.

משה גפני: אני מקבל את העמדה הזאת.

משה גפני: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.

משה גפני: מי בעד אישור ההלוואה, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות – 6 נגד – אין נמנעים – אין האישור נתקבל.

משה גפני: ההלוואה אושרה.

משה גפני: עכשיו, איפה ההעברה התקציבית?

ואדים גודון: 849.

משה גפני: מספר פנייה לוועדה – 849.

משה גפני: זה 61 מיליון שקל שמועברים לתעשייה הצבאית.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 849 – 6 נגד – אין נמנעים – אין הפנייה אושרה.

משה גפני: הפנייה אושרה.

שכיב מוראד שנאן: אפשר לעשות רוויזיה עד שנאשר את - - -

משה גפני: תודה רבה.

משה גפני: אנחנו עוברים לסעיף הבא.

קריאה: תודה רבה.

יצחק וקנין: חבר'ה, בהצלחה.